Изборът на продукти от полиуретанова пяна следва да се ръководи най-вече от това за какъв тип употреба ще бъдат необходими те. В зависимост от това дали ще бъдат вграждани в мебели или използвани за продукти за сън е важно да обърнете внимание на различни характеристики.
Най-важният фактор, с който да се съобразите, е плътността на дунапрена. За мека мебел и матраци е необходим полиуретан с висока плътност. Обикновено тя е указана в описанието на продукта.
Ако избирате дунапренен матрак е важно да се уверите, че той е анатомичен. В противен случай рискувате да се събуждате схванати и уморени.
Твърдостта на материала също е важен фактор. Тя определя до каква степен той ще се деформира при натиск. При избор на матрак е важно да изберете модел с такава твърдост, която отговаря на вашите конкретни нужди.